పారిస్ లో జరిగిన పౌర సన్మాన కార్యక్రమం లో ప్రధాన మంత్రి ప్రసంగం పాఠం

ఫ్రాన్స్ యొక్క విశిష్ట పౌరులారా, ఫ్రాన్స్ యొక్క గౌరవాన్ని మరియు భారతదేశం యొక్క గౌరవాన్ని ఇనుమడింపజేస్తున్నటువంటి ఇక్కడి నా మిత్రులారా, మీకు అందరికి అభినందనలు. Bon Jour బోం స్వా, సోదరులు మరియు సోదరీమణులారా, భారతదేశం, ఫ్రాన్స్ ల స్నేహ బంధం ఎంతమాత్రం విడదీయరాని అటువంటిది; ఇది కొత్త స్నేహం ఏమీ కాదు, శతాబ్దాల నాటి నుండి కొనసాగుతున్నది. మన రెండు దేశాలు ఏదైనా సందర్భం లో, లేదా ప్రపంచ వేదిక లో ఒక దాని కి మరొకటి సహకరించుకోకపోవడం గాని, లేదా కలసి పని చేయకపోవడం గాని జరగనే లేదు. అందువల్ల నేడు, ఈ స్నేహాని కి ఈ రోజు ను అంకితం చేయడమవుతున్నది. మిత్రులారా, ఒక మంచి స్నేహం అంటే, సుఖ దుఃఖాల లో మనం ఒకరికి మరొకరు సహకరించుకొంటున్నాము. ఆ పరిస్థితి ఏదైనా సరే. భారతదేశంలో గాని, లేదా ఫ్రాన్స్ లో గాని మంచి గా ఏదైనా సాధిస్తే, మనం పరస్పరం సంతోషాన్ని వ్యక్తం చేసుకొంటున్నాము. ఫ్రెంచ్ ఫుట్ బాల్ జట్టు కు బహుశా ఫ్రాన్స్ లో కంటే భారతదేశం లోనే ఎక్కువ మంది అభిమానులు ఉండి వుంటారని నేను భావిస్తున్నాను. ఫుట్ బాల్ ప్రపంచ కప్ ను ఫ్రాన్స్ గెలుచుకొన్నప్పుడు, ఆ విజయాన్ని భారతదేశం లో ఎంతో ఆనందోత్సాహాల తో జరుపుకోవడమైంది. మిత్రులారా, అదే విధం గా, విచారకరమైన సందర్భాల లో కూడా, మనం ఒకరికి మరొకరం అండ గా ఉన్నాము. ఫ్రాన్స్ లో జరిగిన రెండు ఎయర్ ఇండియా విమాన ప్రమాదాల కు గుర్తు గా నిర్మించిన ఈ స్మారక చిహ్నాన్ని అందుకు ఉదాహరణ గా పేర్కొనవచ్చు. ఈ ప్రమాదాల లో అనేక మంది భారతీయ ప్రయాణీకులు మరణించారు. వారి లో భారతదేశాని కి చెందిన గొప్ప శాస్త్రవేత్తల లోఒకరైన డాక్టర్ హోమీ జహాంగీర్ భాభా ఒకరు. భారత మాత గొప్ప పుత్రుడైన ఆయన కు, ఈ ప్రమాదాలలో కన్నుమూసిన ఇతర భారతీయుల కు నేను శ్రద్ధాంజలి ఘటిస్తున్నాను. మిత్రులారా, ఈ స్మృతి చిహ్నం లోని ప్రతి రాయి, పరస్పరం మన పౌరుల కు ఉన్నటువంటి సున్నితత్వాని కి, సాన్నిహిత్యాని కి గుర్తు గా నిలుస్తాయి. ప్రమాదం జరిగిన అనంతరం విమాన శిథిలాల ను వెతకడం లో సహాయపడిన సెంట్ జర్ వే కు చెందిన మార్గనిర్దేశకుల కు నా వందనాలు తెలియజేస్తున్నాను. ఆ గైడు ల కుటుంబాల తో భేటీ అయ్యే అవకాశం నాకు లభించింది. ఆ గైడుల కు, వారి కుటుంబ సభ్యుల కు నేను నా కృతజ్ఞతల ను వ్యక్తం చేస్తున్నాను. ఈ స్మారక చిహ్నాన్ని నిర్మించడం లో కీలక పాత్ర ను పోషించిన సెంట్ జర్ వే యొక్క మేయర్ కు కూడా నా కృతజ్ఞతల ను తెలియజేస్తున్నాను. నన్ను ఆహ్వానించిన ఫ్రాన్స్ ప్రభుత్వానికి, అధ్యక్షుడు మాన్య శ్రీ మేక్రాన్ కు, ఫ్రాన్స్ ప్రజల కు నా కృతజ్ఞతల ను వ్యక్తం చేస్తున్నాను. అందరి ని కలవడానికి అవకాశం కల్పించిన మీకు కూడాను నా హృదయ పూర్వక కృతజ్ఞతల ను వ్యక్తం చేస్తున్నాను. మిత్రులారా, నాలుగు సంవత్సరాల క్రితం నేను ఫ్రాన్స్ కు వచ్చినప్పుడు, ఇక్కడ ఉన్న వేలాది భారతీయుల తో మాట్లాడే అవకాశం నాకు దక్కింది. అప్పుడు నేను మీకు ఒక హామీ ని ఇచ్చినట్లు జ్ఞాపకం ఉంది. ఆశల తో, ఆకాంక్షల తో భారతదేశం ఒక నూతన ప్రయాణాన్ని ప్రారంభించబోతున్నదని నేను చెప్పాను. ఈ రోజు న, నేను ఇక్కడ మీ మధ్య ఉన్నపుడు, మేము ఆ ప్రయాణాన్ని ప్రారంభించడమే కాదు, 130 కోట్ల మంది భారతీయుల సంయుక్త కృషి తో, భారతదేశం అభివృద్ధి పథం లో ముందుకు సాగుతున్నదని నేను చెప్పగలను. ఈ కారణంగానే దేశ ప్రజలు గతం లో కంటే మరింత శక్తివంతమైన తీర్పు ను ఇవ్వడం ద్వారా మా ప్రభుత్వాని కి బాసట గా నిలచారు. ఆ తీర్పు కేవలం ప్రభుత్వాన్ని నడపడానికే కాదు, న్యూ ఇండియా ను నిర్మించడం కోసం ఇచ్చినటువంటి తీర్పు. న్యూ ఇండియా, మొత్తం ప్రపంచాని కే గర్వకారణం గా నిలచిన గొప్ప నాగరకత ను, సంస్కృతి ని కలిగివుండాలి. అది 21వ శతాబ్దపు ఆధునిక వాదాని కి నాయకత్వాన్ని వహించాలి. ‘‘సులభతర వ్యాపారం చేయడం’’ లోనూ, ‘‘సులభం గా జీవించడం లోనూ” న్యూ ఇండియా తన దృష్టి ని కేంద్రీకరిస్తోంది. మిత్రులారా, భారతదేశం లో గత అయిదు సంవత్సరాల లో చాలా సానుకూల మార్పు లు చోటు చేసుకొన్నాయి. భారతదేశం యువ శక్తి, గ్రామాలు, పేదలు, రైతులు, మహిళా శక్తి మొదలైనవి ఈ మార్పుల కు కేంద్ర బిందువు గా నిలచాయి. ఫుట్ బాల్ ను ప్రేమించే దేశాని కి నేను విచ్చేశాను, ఇప్పుడు నేను ఫుట్ బాల్ ప్రేమికుల నడుమ నిలబడ్డాను, ఈ కారణం గా ఇప్పుడు నేను ఫుట్ బాల్ భాష లో కొన్ని విషయాల ను చెప్పదలచుకొన్నాను. గోల్ అంటే, దాని ప్రాముఖ్యం గురించి మీ అందరి కి బాగా తెలుసును. గతం లో అసంభవం అనుకున్న కొన్ని గోల్స్ ను మేము గత అయిదు సంవత్సరాల లో సాధించాము. మేము కలిసికట్టు గా ఒక బృంద స్పూర్తి తో ఈ గోల్స్ ను సాధించగలిగాము. మిత్రులారా, ఎక్కడైనా నిర్ణీత సమయం లో, అత్యధిక సంఖ్య లో బ్యాంకు ఖాతా లు ప్రారంభమయ్యాయి అంటే అది భారతదేశం లోనే. అదేవిధం గా, ఈ రోజు న, ఏదైనా దేశం లో, ప్రపంచంలోనే అతి పెద్ద ఆరోగ్య బీమా పథకం అమలు లో ఉందీ అంటే అది కూడా భారతదేశం లోనే. ఈ పథకం వల్ల ప్రయోజనం పొందుతున్న ప్రజల సంఖ్య ఎంత ఎక్కువ అంటే అది, అమెరికా, కెనడా, మెక్సికో ల మొత్తం జనాభా తో పోల్చుకొంటే ఆయా దేశాల జనాభా యే తక్కువ గా ఉంటుంది. మిత్రులారా, 2030 సంవత్సరానికల్లా టి.బి. ని నిర్మూలించాలని ప్రపంచవ్యాప్తం గా లక్ష్యం గా నిర్ణయించారు. ఈ దిశ గా, ప్రస్తుతం మేము అనుసరిస్తున్న వేగం తో, భారతదేశం 2025 వ సంవత్సరం నాటికే లక్ష్యాన్ని అధిగమించగలుగుతుందంటే మీరు ఆశ్చర్యపోతారు. అదేవిధం గా, జల వాయు పరివర్తన కోసం సిఒపి- 21లో నిర్ణయించిన దాని ప్రకారం 2030వ సంవత్సరానికి లక్ష్యాన్ని అధిగమించాలి. అయితే, భారతదేశం వాటి లో చాలా వాటి ని వచ్చే ఒకటిన్నర సంవత్సరాలలోపే సాధిస్తుంది. మిత్రులారా, భారతదేశం పేదరికాన్ని చాలా వేగం గా నిర్మూలిస్తోందని, ప్రస్తుతం చాలా అధ్యయనాలు వెల్లడిస్తున్నాయి. మేము చాలా వేగం గా చేరుకోవాలనుకుంటున్న లక్ష్యాల లో ఇది కూడా ఒకటి. ఈ రోజు న భారతదేశం పూర్తి గా కొత్త శక్తి తో నిండి వుంది. స్టార్ట్- అప్ ల జగత్తు లో భారతదేశం చాలా ముందు వరుస లో ఉందన్న వాస్తవాన్ని ఇది సూచిస్తున్నది. చిన్న పట్టణాల లో ఉన్న యువ ప్రతిభావంతులు ఒకటి తరువాత మరొకటి గా గొప్ప గొప్ప ఆవిష్కరణల ను తీసుకు వస్తున్నారు. మిత్రులారా, గత అయిదు సంవత్సరాల లో చాలా దుష్ట విధానాల కు మేము స్వస్తి పలుకగలిగాము. ఈ రోజు న అవినీతి, బంధు ప్రీతి, కుటుంబవాదం, ప్రజా ధన దోపిడీ, తీవ్రవాదం ల వంటి వాటి కి గతం లో ఎన్నడూ లేని విధం గా న్యూ ఇండియా లో కళ్లెం వేయగలుగుతున్నాము. మిత్రులారా, న్యూ ఇండియా లో అలసిపోయి, ఆగిపోయే ప్రశ్నే తలెత్తదు. కొత్త ప్రభుత్వం ఏర్పడి కేవలం 75 రోజులు అయ్యింది. కానీ, స్పష్టమైన విధానం, సరైన దశ అనే మంత్రం తో స్ఫూర్తి ని పొంది అనేక పెద్ద పెద్ద నిర్ణయాల ను తీసుకోవడం జరిగింది. కొత్త ప్రభుత్వం ఏర్పడిన వెంటనే, నీటి కి సంబంధించిన వ్యవహారాలన్నింటిని సంపూర్ణం గా చూసేందుకు, ఒక కొత్త మంత్రిత్వ శాఖ ను కొత్తగా ఏర్పాటు చేయడమైంది. పేద రైతుల కు, వ్యాపారుల కు పింఛను సౌకర్యం కల్పించాలని కూడా నిర్ణయించాము. అమానుషమైన ముమ్మారు తలాఖ్ ఆచారాన్ని రద్దు చేయడం జరిగింది. మన ముస్లిమ్ సోదరీమణుల కు, కుమార్తెల కు ఇటువంటి అన్యాయం జరిగితే ఎవరైనా దానిని ఎలా ఆమోదిస్తారు ? అదేవిధం గా, పిల్లల రక్షణ, ఆరోగ్య రంగాల లో ప్రభుత్వం ముఖ్యమైనటువంటి నిర్ణయాల ను తీసుకున్నది. గత ఆరు దశాబ్దాల కాలం లో ఈ సారి జరిగిన పార్లమెంట్ సమావేశాలు అత్యంత ఉత్పాదకత తో జరిగాయన్న చర్చ ఈ రోజు న కొనసాగుతోంది. చంద్రయాన్ ప్రయోగం, సెప్టెంబర్ 7వ తేదీ న చంద్రుని యొక్క ఉపరితలం మీదకు చేరుకుంటోందన్న విషయం మీ అందరికీ తెలుసు. ఈ విజయం తరువాత, భారతదేశం ప్రపంచం లో చంద్రుని మీదకు చేరుకొనే నాలుగో దేశం గా అవుతుంది. మిత్రులారా, భారతదేశం లో ఈ విధమైన అభివృద్ధి జరుగుతూ వుండగా, మరో వైపు ఫ్రాన్స్ తో మా యొక్క శతాబ్దాల నాటి సంబంధాలు రోజు రోజు కు బలపడుతున్నాయి. ఒకరి అవసరాల పట్ల మరొకరు అవగాహన తో, ఒకరితో మరొకరు సున్నితత్వం తో మెలుగుతూ, ఒకరి విశ్వాసాన్ని మరొకరు చూరగొంటూ మనము ముందుకు సాగుతున్నాము. భారతదేశం, ఫ్రాన్స్ ఒకదాని కోసం మరొకటి పోరాడాయి, ఒకదాని కోసం మరొకటి జీవించాయి కూడా. రెండు దేశాలు భుజం భుజం కలిపి, శత్రువుల తో పోరాడాయి. ఒకటో ప్రపంచ యుద్ధం లో మానవత్వం కోసం పోరాడి, ఫ్రెంచ్ సైనికుల తో పాటు 9 వేల మంది భారతీయ సైనికులు ప్రాణత్యాగం చేసిన గడ్డ ఇది. మిత్రులారా, సామ్రాజ్యవాదాని కి, తీవ్రవాదాని కి, నియంతృత్వాని కి వ్యతిరేకం గా మనం ఒక్క భారతదేశం లోనే కాదు, ఫ్రాన్స్ భూభాగం పైన సైతం పోరాడాము. మన స్నేహం దృఢమైన ఆదర్శాల పైన నిర్మితమైంది. ‘‘స్వేచ్ఛ, సమానత్వం, సోదర భావం’’ అనే భాగస్వామ్య విలువల పైన మన రెండు దేశాల స్వభావము నిర్మాణమైంది. ప్రపంచం ఎదుర్కొంటున్న గొప్ప సవాళ్ల కు వ్యతిరేకం గా జరుగుతున్న పోరాటం లో, భారతదేశం, ఫ్రాన్స్ ఈ రోజు న ఇంత సన్నిహితం గా సహకరించుకొంటున్నాయి అంటే దీని కి కారణం మన భాగస్వామ్య విలువ లే. అది తీవ్రవాదం గాని, లేదా జల వాయు పరివర్తన గాని.. ఈ సవాళ్ళ నుండి ప్రజాస్వామ్య విలువల ను పరిరక్షించడాన్ని మనము మన ఉమ్మడి బాధ్యత గా స్వీకరించాము. దృఢమైన చర్య తో మనము సవాళ్ళ ను ఎదుర్కోవడం అనేది భారతదేశం, ఫ్రెంచ్ సంబంధాల లో మరో ముఖ్య లక్షణం. జల వాయు పరివర్తన ను గురించి ప్రపంచం లో చాలా చర్చలు జరుగుతున్నాయి, అయితే దాని ని గురించి ఎటువంటి చర్య చేపట్టలేదు. ఫ్రాన్స్ తో కలసి మేము ఇంటర్ నేశనల్ సోలర్ అలయన్స్ (ఐఎస్ఎ) కార్యక్రమాన్ని మొదలుపెట్టాము. ఈ రోజు న సుమారు 75 దేశాలు దీని తో కలిశాయి. జల వాయు పరివర్తన కు వ్యతిరేకం గా ఐఎస్ఎ నిజమైన మార్పు ను తీసుకు వస్తున్నది. మిత్రులారా, ప్రస్తుతం మనము 21వ శతాబ్దపు ఇన్ ఫ్రా (ఐఎన్ఎఫ్ఆర్ఎ) ను గురించి మాట్లాడుకొంటున్నాము. ఐఎన్ ప్లస్ ఎఫ్ఆర్ఎ. అంటే. భారతదేశం, ఫ్రాన్స్ ల సమిష్టి కృషి మరియు మైత్రి: సౌర ఇన్ ఫ్రా నుండి సామాజిక ఇన్ ఫ్రా వరకు; సాంకేతిక ఇన్ ఫ్రా నుండి అంతరిక్ష ఇన్ ఫ్రా వరకు; డిజిటల్ ఇన్ ఫ్రా నుండి రక్షణ ఇన్ ఫ్రా వరకు. భారతదేశం, ఫ్రాన్స్ ల మధ్య మైత్రి చాలా పటిష్టం గా ముందుకు సాగుతోంది. స్మార్ట్ అర్బన్ సిస్టమ్స్ నిర్మించుకోవడం ద్వారా, అలాగే భారతదేశం లో వివేకవంతమైన రవాణా భాగస్వామ్యం ద్వారా రెండు దేశాలు కూడా ప్రయోజనం పొందుతున్నాయి. సోదరులు మరియు సోదరీమణులారా, ఫ్రాన్స్ లో భారతీయ శాస్త్రవేత్తలు, భారతదేశం లో ఫ్రెంచ్ సాంకేతిక పరిజ్ఞానం ఎంతో గౌరవించబడుతున్నాయి. మీలో చాలా మంది ఫ్రాన్స్ లో భారతదేశం శాస్త్రీయ ప్రతిభ కు ప్రాతినిధ్యం వహిస్తున్నారు. పరమాణు శక్తి, అంతరిక్ష పరిజ్ఞానం సహా ఇతర ఉన్నత సాంకేతిక రంగాలలో ప్రతిష్టాత్మక పథకాల లో రెండు దేశాలు భాగస్వామ్యాన్ని కలిగివున్నాయి. ఫ్రాన్స్ లో ఉన్న ప్రపంచంలోనే ఏకైక ఫ్యూజన్ రియాక్టర్ నిర్మాణ పథకం లో భారతీయ ప్రతిభ కూడా ఒక భాగస్వామి గా ఉంది. ఈ శతాబ్దం లోనే ఇది ఒక చాలా ముఖ్యమైన శాస్త్రీయ పథకం. ఈ సాంకేతిక పరిజ్ఞానం భావితరాల కు అపారమైన శక్తి ని కలుగజేస్తుంది. అప్పుడు మీరు అందజేసిన సహకారం కూడా అందులో ఉంటుంది. ప్రతి భారతీయుని కి ఇది ఎంత గర్వకారణమో ఊహించండి. మిత్రులారా, భారతదేశం తో మీ సంబంధం, ఆ భూమి కి సంబంధించింది కాగా, ఫ్రాన్స్ తో మీ సంబంధం మీరు చేస్తున్న మీ కృషి కి సంబంధించింది. మీ విజయం కేవలం ఫ్రాన్స్ కే గర్వకారణం కాదు, అది భారతదేశాన్ని కూడా గర్వపడేలా చేస్తుంది. ఫ్రెంచ్ ప్రజా జీవనం లో భారత సంతతి ప్రజలు కూడా చాలా బాగా పని చేస్తున్నారు. చాలా మంది ఫ్రెంచ్ పార్లమెంటు లో సభ్యులు గా ఉన్నారు. భారతీయ ప్రతిభ కు ఫ్రాన్స్ లో గౌరవం లభిస్తోందంటే, మేము కూడా గర్వపడతాము. మీరు ఫ్రెంచ్ ఆచార వ్యవహారాల ను, చట్టాల ను విజయవంతం గా అమలు చేస్తూ, భారతీయత ను కూడా నిలబెడుతున్నందుకు నాకు చాలా సంతోషం గా ఉంది. పర్షియా సాంస్కృతిక కేలండర్ లో గణపతి పండుగ ఒక ప్రధానమైన రోజు గా మారిందని నాకు చెప్పారు. ఆ రోజు, పారిస్ ఒక చిన్నపాటి భారతదేశం గా మారిపోతుంది. అంటే, మరి కొన్ని రోజుల లో ఈ ప్రదేశం ‘గణపతి బప్పా మోరియా’ ఉచ్చారణ తో ప్రతిధ్వనిస్తుందన్న మాట. మీకు నా శుభాకాంక్షలు. రేపు పవిత్రమైన జన్మాష్టమి పండుగ కూడా ఉంది. ఈ సందర్భం లో కూడాను మీ అందరి కి నా శుభాకాంక్షలను తెలియజేస్తున్నాను. మిత్రులారా, ఈ ఏడాది మేము కూడా మహాత్మ గాంధీ 150వ జయంతి ని, అదేవిధం గా గురు నానక్ దేవ్ జీ 550వ ప్రకాష్ పర్వ్ ను జరుపుకోనున్నాము. మీలో కొంత మంది గాంధీ క్విజ్ లో కూడా పాల్గొని ఉంటారని నేను భావిస్తున్నాను. సోదరులు మరియు సోదరీమణులారా, దేశాభివృధి కోసం మీరు అందజేస్తున్న సహకారం భారతదేశాని కి గొప్ప శక్తి ని ఇస్తుంది. పటిష్టమైన భారతదేశం, ఫ్రాన్స్ సంబంధాల కు ప్రభుత్వం ఒక్కటే కారణం కాదు, మీ వంటి వారి భాగస్వామ్యం కూడా దానికి తోడ్పడుతుంది. భారతీయ వాణి ని వినిపిస్తున్న మీరే ఫ్రాన్స్ లో మా ప్రతినిధులు. మీరు ఇదే విధం గా భారతీయ వాణి ని మరింత గొప్ప గా వినిపిస్తూ ఉంటారని నేను భావిస్తున్నాను. మరొక సారి, మీ అందరి కి నా ధన్యవాదాల ను తెలియజేస్తున్నాను. భారత మాత వర్ధిల్లాలి జయ్ హింద్